Den Vest-Sjællandske Avis, 1839-11-08
Frankrig. Opdagelsen af en hemmelig Krud- og Bombefabrikation. Aften Moniteuren af 30te Octbr. melder: "Siden nogen Tid var Regjeringen underrettet om, at nogle Jndivider som forhen havde hørt til hemmelige Selskaber, holdt hyppige Sammenkomster. Ved den Efterforsken, som denne Efterretning gav Anledning til, fik man Vished om, at hine Jndivider beskjeftigede sig med Fabrikationen af Krud og Patroner og med at støbe Kugler. Det blev endog opdaget, at nogle af disse havde forfærdiget forskjelligt Kasteskyts i Form af Lyskugler og Raketter, som vare fyldte med Krud og Kugler, Der blev foretaget Visitationer i de Localer, hvori hiin Fabrikation var bleven drevet. J et Værelse, fandt man en Kuffert, som indeholdt 95 Pakker Krud, af hvilke hver veiede et halvt Kilogram, en Pakke med tolv Pd. Krud og flere Redskaber, som bleve brugte ved Fabrikationen af Krud og Patroner. Tre Jndivider, som man traf i dette Værelse, bleve arresterede. J et andet Huus i en anden Gade fandt man en Pakke med 20 Bomber eller Kasteskyts, som vare indsvøbte i tjæret, stærkt sammensnøret Lærred, Enhver af disse Bomber indeholdt et halvt KilogramKrud, som var omgivet af Kugler, saa at en saadan i det Hele veiede sex til syv Pund. Paa enhver af disse befandt sig en Luntestok. To Personer, som havde leiet dette Locale, bleve arresterede. Begge havde i længere Tid været Gienstand for Politiets Opmærksomhed. Ogsaa i en Gade i Forstaden St. Antoine fandtes 25 Pd. Krud og et stort Antal Patroner, ligesom og Redskaber og Recepter til Krudfabrication og nogle Geværer og Pistoler. En Person, som er bosiddende i Landsbyen Creteil, to Miil fra Paris, og som beskjeftiger sig med at forfærdige saadanne Lunter, som de paa de fundne Bomber, er ligeledes bleven arresteret, saa og en Beslægtet af ham, som boede i Gaden St. Jacques. Hos den Sidste har man fundet et stort Antal af saadanne Gjenstande, som blive brugte til Krud. Foruden disse have endnu flere Fængslinger fundet Sted, saa at Antallet af de arresterede Personer beløber sig til elleve. De have samtlige forhen hørt til hemmelige Selskaber. Den 31te Octbr. vil man vide, at de Fængsledes Antal udgjør henimod tredive; Gazette des Tribuneaurnævner iblandt de Arresterede en Advocat Mathien, en af de Domfældte fra Juni 1832, som først siden Amnestien atter befinder sig i Frihed. – J Dol, i Departementet Jlle og Vilaine, have den 24de Octbr. Uroligheder fundet Sted, som ere fremkaldte af de lavere Klassers Frygt i Anledning af Kornpriserne. Kornvognene bleve anholdte, Kornhandlerne forfulgte, deres Huuse ruinerede og efter Gendarmerne blev kastet med Steen. Nationalgarden viser sig saa lad, at Departementets Præfect har opløst den; kun 18 Gardister og 7 Officerer fulgte Allarmtrommen. Da imidlertid Tropper indtraf fra Rennes og St. Malo, saa tilveiebragtes Roligheden om Natten til den 23de saaledes, at Kornvogurne uhindrede kunde afgaae om Morgenen den 25de Qvinder have spillet Hovedrollen ved hine Uroligheder. Pairsrettens Commission har atter løsladt 12 Jndivider, som vare mistænkte for Deeltagelse i Maiopstanden. Peytel er bleven henrettet den 28de Octbr. Han er død uden at bekjende sin Misgierning, men ogsaa uden at lægge en levende Bevidsthed om sin Uskyldighed for Dagen (Nr. 114). Nogle legitimistiske Blade drive ved denne Leilighed deres Ondskab mod Krugen saa vidt, at de fortælle, at Peytel var Forfatter af en i Aaret 1834 publiceret Broschure: "Paysiologie de la Poike. De ville dermed antyde, at Kongen af personlig Hevnsyge mod ham forkastede Ansøgningen om Benaadelse. – Don Carlos.